recursal/SuperWikiNEXT-32B huggingface dataset:
**Janet Rachael Margaret** (1921 - 1990) ialah bekas pemain skuasy dari England yang menguasai arena skuasy semasa tahun 50-an. Dia memenangi Terbuka British sebanyak 10 kali berturut-turut. Hal ini menjadikannya pemain skuasy paling popular sehinggalah kebangkitan Heather McKay.

Kerjaya
-------

Lahir di Wandsworth, London, Janet pada asalnya ialah seorang pemain tenis yang bermain untuk Britain dalam Piala Wightman pada tahun 1946. Dia kemudiannya beralih kepada sukan skuasy dimana pada tahun 1948 dan 1949 kalah diperingkat akhir kepada Joan Curry. Pada tahun 1950 dia memenangi gelaran Terbuka British buat pertama kali dengan menewaskan Curry dalam perlawanan akhir. Dia kemudiannya meneruskan pencapaiannya selama 10 tahun sehingga tahun 1959. Akibat kecederaan belakang, beliau terpaksa bersara pada tahun 1960. Dia menjadi Pengerusi pertama Persatuan Skuasy Wanita tidak lama kemudian.

Keputusan Terbuka British
-------------------------

* 1948: naib juara (tewas kepada Joan Curry 9-5 9-0 9-10 6-9 10-8)
* 1949: naib juara (tewas kepada Joan Curry 2-9 9-3 10-8 9-0)
* 1950: **menang** (kalahkan Joan Curry 9-4 9-3 9-0)
* 1951: **menang** (kalahkan Joan Curry 9-1 2-9 9-3 9-4)
* 1952: **menang** (kalahkan Joan Curry 9-3 9-1 9-5)
* 1953: **menang** (kalahkan Marjorie Townsend 9-4 9-2 9-4)
* 1954: **menang** (kalahkan Sheila Speight 9-3 9-1 9-7)
* 1955: **menang** (kalahkan Ruth Turner 9-5 9-3 9-6)
* 1956: **menang** (kalahkan Sheila Speight 9-6 9-4 9-2)
* 1957: **menang** (kalahkan Sheila Speight 4-9 9-5 9-1 9-6)
* 1958: **menang** (kalahkan Sheila Speight (Macintosh) 9-2 9-4 9-2)
* 1959: **menang** (kalahkan Sheila Speight (Macintosh) 9-4 9-1 9-5)
**Bahasa Estonia** (Estonia: *eesti keel*) dituturkan oleh kira-kira 1.1 juta orang, dimana majoriti besar tinggal di Utara Eropah dari negara Estonia.

Estonia tergolong kepada Finnik rumpun bahasa Finno-Ugrik. Estonia adalah demikian berhubungan dengan Finland, dituturkan pada bahagian lain dari Teluk Finland, dan lebih jaraknya kepada bahasa Hungary dari rumpun Ugrik. Meskipun setengah tindihan minor dalam kosa katanya, dari segi asalannya, bahasa Estonia adalah tidak berhubungan dengan kepada jiran barat terdekatnya, Sweden, mahupun kepada jiran selatannya, Latvia, mahupun kepada jiran timurnya, Russia, dimana kesemuanya adalah bahasa Indo-Eropah.

Salah satu dari ciri tersendiri Estonia adalah yakni ia mempunyai apa adalah tradisinya dilihat sebagai tiga darjah fonim panjang: pendek, panjang, dan "overlong", yakni seumpama IPA /toto/, /to:to/ dan /to::to/ adalah nyata, sebagaimana /toto/, /tot:o/, dan /tot::o/. Perbezaan antara panjang overlong adalah, dalam ikhtisas, sebagai banyak hal dari suku kata stres (melibatkan pitch) sebagai tempoh. Vokal panjang dan overlong adalah tidak dibezakan dalam tulisan Estonian; plosif, bagaimanapun, muncul dalam tulisan dengan tiga "darjah": b,d,g; p,t,k and pp;tt;kk (semua plosif nyahsuara).

|  |  |
| --- | --- |
| Ikon tunas | Rencana berkaitan bahasa ini ialah rencana tunas. Anda boleh membantu Wikipedia dengan mengembangkannya. |

* l
* b
* s

|  |  |
| --- | --- |
|  | Wikipedia ***Bahasa Estonia***, ensiklopedia bebas |
**Bahasa Dari** (Bahasa Dari: دری /dæˈɾiː/) atau Parsi Dari (فارسی دری *Fārsī-ye Darī*) merupakan sebuah cabang bahasa Parsi yang ditutur di Afghanistan.

Dari ialah nama yang diberi kepada Bahasa Parsi Baru sejak kurun ke-10 dan digunakan secara meluas dalam teks Arab dan Parsi. Dari berasal dari Parsi Tengah yang ditutur pada pemerintahan Empayar Sasan. Dari digunakan pemuisi sejak beberapa kurun dahulu: Rudaki pada kurun-9 hingga Parvin Etesami pada kurun ke-19. Dari merupakan salah 1 daripada 2 bahasa rasmi di Afghanistan, dan yang satu lagi ialah Bahasa Pashto. Dari menyumbang kebanyakan pinjaman Parsi ke bahasa Asia lain seperti Bahasa Urdu, Hindi, Punjabi, Bengali dan lain-lain kerana Dari ialah bahasa pentadbiran, rasmi dan kebudayaan Empayar Mughal Parsi dan berperanan sebagai lingua franca di seluruh subbenua Asia Selatan selama beberapa kurun. Terdapat perbezaan fonologi, kosa kata dan morfologi antara Parsi Afghanistan dan Parsi Iran. Kerajaan-kerajaan Afghanistan sejak berkurun-kurun telah mempromosikan Parsi Baru sebagai bahasa rasmi kerajaan sejak Pemerintahan Kesultanan Delhi walaupun kerajaan itu kebanyakannya terdiri daripada kaum Pashtun.

Menurut ahli bahasa Iran, Zana Vahidian, sebab mengapa Dari digunakan sebagai bahasa yang boleh difahami dan dituturkan oleh hampir semua orang di Afghanistan ialah Afghanistan memindahkan ibu kotanya dari Kandahar ke Kabul pada

Rujukan
-------

1. ↑  Afghanistan Digital Library
**Bahasa Mamanwa** ialah salah satu bahasa di bawah keluarga bahasa-bahasa Filipina Tengah yang dituturkan oleh orang Mamanwa. Ia dituturkan di wilayah Agusan del Norte dan Surigao del Norte di kawasan Tasik Mainit di Mindanao, Filipina. Ia mempunyai kira-kira 5,000 penutur pada tahun 1990.

Bahasa Mamanwa ialah bahasa konservatif dari segi tatabahasa, mengekalkan perbezaan deiktik tiga hala dalam kata sandangnya yang masih wujud dalam beberapa bahasa-bahasa Batan.

Sebelum ketibaan penutur bahasa Mamanwa di Pulau Samar tengah, terdapat kumpulan orang Negrito yang lebih awal di pulau tersebut. Menurut Lobel (2013), orang Ayta Samar mungkin telah bertukar bahasa kepada bahasa Waray atau bahasa Samarenyo Utara, atau mungkin juga bahasa Mamanwa.

Di samping itu, Francisco Combes, seorang biarawan Sepanyol, telah memerhatikan kehadiran orang Negrito di Semenanjung Zamboanga "di jalur Misamis" pada tahun 1645, namun tiada data linguistik telah dikumpulkan.

Rujukan
-------

1. ↑  Ross, Malcolm (2005). "The Batanic Languages in Relation to the Early History of the Malayo-Polynesian Subgroup of Austronesian" (PDF). *Journal of Austronesian Studies*. **1** (2): 1–24. Diarkibkan daripada yang asal (PDF) pada 2011-03-04.
2. ↑  Miller & Miller 1976.
3. 1 2  Lobel 2013.

Rujukan umum
------------

 

* Lobel, Jason William (2013). *Philippine and North Bornean Languages: Issues in Description, Subgrouping, and Reconstruction* (PDF) (Ph.D. dissertation). University of Hawai'i at Manoa.
* Miller, Jeanne; Miller, Helen (1976). *Mamanwa Grammar*. Huntington Beach, California: Summer Institute of Linguistics. ISBN 0-88312-208-1.

Templat:Ph-negrito-langTemplat:Philippine languagesTemplat:Austronesian languagesTemplat:Languages of the Philippines
**James Adityawarman Graham** (lebih dikenali dengan nama **Jamie Aditya**, (lahir di Canberra, Australia, 10 Mac 1970; umur 53 tahun) adalah seorang penyampai, pelakon, dan muzik berkewarganegaraan Indonesia.

Keluarga
--------

Jamie Aditya ialah cucu dari Achdiat Kartamihardja, penulis dan sastrawan Sunda terkenal asal Indonesia. Ibunya adalah puteri dari Achdiat Kartamihardja yakni Ati Ashyawati dan ayahnya, Stuart Graham, berasal dari Australia. Jamie adalah anak ketiga dari pasangan tersebut.

Kerjaya
-------

Namanya terkenal sebagai VJ di MTV Asia dan MTV Indonesia pada tahun 1990-an. Ia kemudiannya berhenti menjadi VJ MTV pada tahun 2001 untuk menemani ibunya yang sedang sakit dan pindah ke Australia. Pada tahun 2000, dia terpilih sebagai pencalonan *Presenter Hiburan Terbaik* dalam *Asian TV Awards*. DIa juga dicalonkan dalam kategori yang sama pada tahun 2003. Pada tahun 2004 dan 2005, dia telah menjadi pengacara program *Sync or Swim* terbitan Discovery Channel. Pada tahun 2005 pula, di kembali ke Jakarta bersama isteri dan anaknya untuk memasuki ke dalam dunia muzik. Pada tahun 2007, dia telah menjadi juri acara pencarian bakat *Indonesian Idol* untuk musim keempat, disamping menyelsaikan album solonya bernuansa jiwa yang sedang diusahakannya. Di lorong-lorong kesibukannya, dia juga turut membantu mengusahakan album beberapa grup musik indie dari Bandung seperti *Rock N Roll Mafia* sebagai tetamu vokalis di lagu *Too Many Questions*, dan The S.I.G.I.T sebagai vola latar belakang. Pada tahun lalu, dia juga pernah berduet dengan Glenn Fredly di lagu *Good Times* dalam album *Aku Dan Wanita* milik Glenn. DI samping itu juga, dia turut berlakon dalam filem *XL, Antara Aku, Kau dan Mak Erot* dan juga *Kabayan Jadi Milyuner* pada tahun 2010.

Filemografi
-----------

### Filem

| Tahun | Judul | Peran | Keterangan |
| --- | --- | --- | --- |
| 2003 | *Janus, Prajurit Terakhir* | Janus |  |
| 2008 | *XL (Extra Large): Antara Aku, Kau dan Mak Erot* | Deni |  |
| 2009 | *Asmara Dua Diana* | Asmara |  |
| 2010 | *Kabayan Jadi Milyuner* | Kabayan |  |

### Filem Pendek

* *Amar* (2019)

### Siri TV

* *Grisse* (2018) 5 episode
* *Kitty Is Not a Cat* (2018-2019) 75 Episode
* *Stateless* (2020) 2 episode

Diskografi
----------

### Album

* *Terserah* (1993, sebagai **additional guitarist** untuk Humania)
* *Sahabat Lama* (1996, sebagai **additional guitarist** untuk Humania)
* *LMNOP* (2012)
* *Trad & Soul* (2015, bersama Kelland Thomas)
* *LMNOPOP!* (2019)

Pautan luar
-----------

* (Indonesia) Wawancara tahun 2006 Diarkibkan 2008-02-15 di Wayback Machine
* (Indonesia) Wawancara tahun 2005Templat:Pranala mati
* (Inggeris) Wawancara tahun 2004 Diarkibkan 2007-03-10 di Wayback Machine

Rujukan
-------

1. ↑  Carlton, M. 2008. *Indonesia: A Reporter's Journey*. DV1 (Video Dokumenter)

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Belanda

 |
**Magnetostatik** ialah kajian medan magnet dalam sistem di mana arusnya stabil (tidak berubah mengikut masa). Ia adalah analog magnet bagi elektrostatik, di mana cas adalah pegun. Pemmagnetan tidak perlu statik; persamaan magnetostatik boleh digunakan untuk meramalkan peristiwa pensuisan magnet pantas yang berlaku pada skala masa nanosaat atau kurang. Magnetostatik malah merupakan anggaran yang baik apabila arus tidak statik — selagi arus tidak berganti dengan pantas. Magnetostatik digunakan secara meluas dalam aplikasi mikromagnet seperti model peranti storan magnetik seperti dalam ingatan komputer. Pemfokusan magnetostatik boleh dicapai sama ada dengan magnet kekal atau dengan menghantar arus melalui gegelung wayar yang paksinya bertepatan dengan paksi rasuk.

Catatan
-------

1. ↑  Hiebert, Ballentine & Freeman 2002
2. ↑  Feynman, Leighton & Sands 2006

Rujukan
-------

* Aharoni, Amikam (1996). *Introduction to the Theory of Ferromagnetism*. Clarendon Press. ISBN 0-19-851791-2.
* Feynman, Richard P.; Leighton, Robert B.; Sands, Matthew (2006). *The Feynman Lectures on Physics*. **2**. ISBN 0-8053-9045-6.
* Hiebert, W; Ballentine, G; Freeman, M (2002). "Comparison of experimental and numerical micromagnetic dynamics in coherent precessional switching and modal oscillations". *Physical Review B*. **65** (14). m/s. 140404. Bibcode:2002PhRvB..65n0404H. doi:10.1103/PhysRevB.65.140404.
**Kaca plumbum** ialah sejenis kaca yang menggantikan kalsium dalam kaca potasy lazim denegn plumbum. Kaca plumbum biasanya memiliki 18–40% (mengikut jisim) plumbum(II) oksida (PbO), dengan "kristal plumbum" kaca batu api memiliki paling kurang 24% PbO. Di Kesatuan Eropah, pelabelan suatu kristal plumbum adalah dikawal secara rasmi berdasarkan ciri dan kandungan kimia bahan, dengan kaca yang memiliki paling kurang 24% PbO sahaja yang layak dilabel sebegitu. Bahan-bahan lain perlu dilabel sebagai "kaca kristal" sahaja. Kaca plumbum banyak dikehentaki dalam pelbagai kegunaan oleh kerana kejelasannya. Istilah "kristal plumbum" secara teknikalnya bukan istilah yang tepat kerana kaca tidak ada struktur hablur.

Satu bahan alternatif kaca plumbum ialah **kaca kristal** yang menggantikan PbO dengan barium oksida, zink oksida atau kalium oksida. Kaca-kaca ini memiliki indeks biasan yang serupa dengan kaca plumbum, tetapi lebih ringan dan kurang menyebarkan cahaya.

Rujukan
-------

1. ↑  Newton, Roy G.; Sandra Davison (1989). *Conservation of Glass*. Butterworth – Heinemann Series in Conservation and Museology. London: Butterworths. ISBN 0-408-10623-9.
2. ↑  Hurst-Vose, Ruth (1980). *Glass*. Collins Archaeology. London: Collins. ISBN 0-00-211379-1.
3. ↑  "Council Directive 69/493/EEC of 15 December 1969 on the approximation of the laws of the Member States relating to crystal glass".
4. ↑  Benvenuto, Mark Anthony (2015-02-24). *Industrial Chemistry: For Advanced Students* (dalam bahasa Inggeris). Walter de Gruyter GmbH & Co KG. ISBN 9783110351705.
5. ↑  "About Lead-free Crystal". Diarkibkan daripada yang asal pada 21 January 2016. Dicapai pada 22 December 2011.

Pautan luar
-----------

* Media berkenaan Kaca plumbum di Wikimedia Commons
**Masjid Dublin** adalah sebuah masjid di Jalan South Circular, Dublin, Ireland. Ia kini adalah ibu pejabat Yayasan Islam Ireland.

Latar belakang masjid
---------------------

Pada awal 1970an suatu masa ketika tiada masjid berada di Dublin, para pelajar Muslim bermula menghubung saudara-mara mereka, pertubuhan Islam di U.K. dan sesetengah negara Islam dengan tujuan untuk mendapatkan wang untuk mendirikan sebuah masjid di Dublin. Pada 1974 sebuah rumah empat tingkat telah dibeli, dan pada 1976 masjid pertama telah dibinakan dan sebuah pusat Islam telah dibuka. Beberapa tahun kemudian selepas pertubuhannya, masjid menjadi sangat kecil untuk memberikan tempat untuk para umat. Oleh itu, pada 1983, bangunan Pusat Budaya Islam Ireland kini di Jalan South Circular telah dibeli dan ditukarkan ke sebuah masjid.

Masjid
------

Gereja Presbyterian Donore telah dibina pada 1860an dalam gaya gereja Inggeris abad ke-13.
Pada 1983 bangunan ini di Jalan South Circular dibeli oleh Yayasan Islam Ireland dan diubah menjadi sebuah masjid.

Pautan luar
-----------

* Information about the mosque Diarkibkan 2007-10-24 di Wayback Machine
* Official site of the Islamic Foundation of Ireland

Koordinat: 53°19′53″N 6°16′57″W﻿ / ﻿53.33139°N 6.28250°W﻿ / 53.33139; -6.28250


1. ↑  Marist Fathers - Society of Mary in Ireland
**Lovely Man** merupakan filem drama Indonesia yang dikeluarkan pada 30 September 2011 yang disutradarai oleh Teddy Soeriaatmadja serta dibintangi oleh Raihaanun dan Donny Damara.

Filem mengenai transjantina ini pertama kali diputar di Q! Film Festival 2011 dan hanya bertahan beberapa hari, kerana mendapat kecaman dari Front Pembela Islam. Tetapi di tingkat Asia, khususnya di Festival Film Asia yang ke-6, Donny Damara berhasil menjadi Aktor Terbaik dan Teddy Soeriaatmadja dinominasikan sebagai Sutradara Terbaik.

Sinopsis
--------

Cahaya (Raihaanun), gadis pesantren, pergi ke Jakarta untuk mencari bapaknya, Syaiful (Donny Damara), yang meninggalkan rumah waktu Cahaya masih berusia empat tahun. Sesampainya di ibu negara, Cahaya menemukan bahwa bapaknya jauh dari harapannya. Syaiful ternyata setiap malam bekerja sebagai waria dengan nama Ipuy. Mereka berdua pun berjalan menyusuri jalanan ibu negara semalaman, mencuba menemukan kembali ikatan keluarga yang sudah lama hilang.

Lakonan
-------

* Raihaanun - Cahaya
* Donny Damara - Syaiful/Ipuy

Rujukan
-------

1. ↑  "Donny Damara Aktor Terbaik Asia". Dicapai pada March 20, 2012.
2. ↑  Laman Lovely Man, dicapai pada 7 Oktober 2011

Pautan luar
-----------

* Ulasan di Film Indonesia



  

Templat:Film-indo-stub
***Love Takes Wing*** merupakan drama Kristian dan juga drama TV ke-7 untuk siri yang ditulis oleh novelis Janette Oke. Ia keudara di Hallmark Channel pada 4 April 2009. Ia diarahkan oleh Lou Diamond Phillips menrusi skrip Rachel Stuhler, berasal dari novel *Love Takes Wing* oleh Janette Oke.

Ia merupakan drama ketujuh meneruis siri-siri terdahulu seperti *Love Comes Softly* (2003), *Love's Enduring Promise* (2004), *Love's Long Journey* (2005), *Love's Abiding Joy* (2006), *Love's Unending Legacy* (2007), dan *Love's Unfolding Dream* (2007). Drama kelapan dan terakhir untuk siri ini, *Love Finds a Home* keudara pada 11 April 2009, seminggu selepas siri ketujuh.

Plot
----

Dr. Belinda Simpson (Sarah Jones) tiba di sebuah pekan kecil Sikeston untuk mengambil pesanan dari doktor. Beliau turut mendapati kebanyakan penduduk di pekan itu termasuk anak-anak yatim di bawah Miss Hattie Clarence (Cloris Leachman), sedang menderita sakit dan ada yang mati kerana penyakit misteri. Penduduk Sikeston tidak mempercayai kebolehan Belinda sebagai seorang doktor memandangkan beliau adalah seorang wanita. Penduduk pekan juga melarang Belinda untuk menolong anak-anak yatim tersebut kerana mereka menuduh anak-anak yatim tersebut punca merebaknya penyakit misteri itu.

Pelakon
-------

* Sarah Jones sbg Dr. Belinda Simpson
* Cloris Leachman sbg Miss Hattie Clarence
* Annalise Basso sbg Lillian
* Jordan Bridges sbg Lee Owens
* Haylie Duff sbg Dr. Annie Nelson
* Patrick Duffy sbg Mayor Evans
* Lou Diamond Phillips sbg Ray Russell
* Erin Cottrell sbg Missie Tyler
* Kevin Richardson sbg Cyrus

Rujukan
-------

1. 1 2  Hallmark Channel Press Release 2/3/09

Pautan Luar
-----------

* *Love Takes Wing*  di Pangkalan Data Filem Internet (IMDb)
* *Love Takes Wing* at Hallmark Channel
* *Love Takes Wing* Diarkibkan 2009-02-09 di Wayback Machine at Hallmark Channel's Press Site

| * l
* b
* s
Siri *Love Comes Softly* oleh Janette Oke |
| --- |
| Love Comes Softly  · Love's Enduring Promise  · Love's Long Journey  · Love's Abiding Joy  · Love's Unending Legacy  · Love's Unfolding Dream  · Love Takes Wing  · Love Finds a Home |
Benih-benih (telur) ikan badut. Bintik-bintik hitam adalah mata yang sedang berkembang.
Dalam bidang zoologi, **benih** (bahasa Inggeris: *spawn*code: en is deprecated ) merupakan telur dan sperma yang dilepaskan ke dalam air oleh haiwan akuatik. Proses melepaskan telur dan sperma itu digelar **pembenihan** (*spawning*code: en is deprecated ). Kaedah pembiakan ini dilakukan oleh hampir semua haiwan akuatik kecuali mamalia dan reptilia.

Benih terdiri daripada sel-sel pembiakan (gamet) yang didatangkan oleh kebanyakan haiwan akuatik; ada di antaranya akan disenyawakan dan menghasilkan zuriat. Proses pembenihan biasanya melibatkan betina melepaskan ovum (telur belum tersenyawa) ke dalam air, selalunya secara besar-besaran, manakala jantan melepaskan spermatozoa (air mani) secara serentak atau bergilir-gilir untuk mensenyawakan telur itu.

Kebanyakan jenis ikan membiak secara membenih, dan begitu juga dengan banyak haiwan akuatik lain, termasuk krustasea seperti ketam dan udang, moluska seperti tiram dan sotong, ekinoderma seperti landak laut, tapak sulaiman dan gamat, amfibia seperti katak dan kodok, serangga akuatik seperti nyamuk, dan juga cnidaria seperti batu karang yang sebenarnya haiwan akuatik kecil dan bukan tumbuhan.

Terdapat pelbagai kaedah pembenihan mengikut perbezaan anatomi antara jantina, hubungan sesama jantina, tempat dan cara pelepasan benih dan cara perlindungan benih.

Rujukan
-------

1. ↑  Spawn Diarkibkan 2014-11-29 di Wayback Machine Fishbase Glossary. Retrieved 3 February 2011.
2. ↑  Spawning Diarkibkan 2013-06-21 di Wayback Machine Fishbase Glossary. Retrieved 3 February 2011.
3. ↑  Gametes Diarkibkan 2013-09-15 di Wayback Machine Fishbase Glossary. Retrieved 3 February 2011.

|  |  |
| --- | --- |
| Ikon tunas | Rencana berkaitan biologi ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Avalpoondurai** ialah sebuah Bandar panchayat dalam daerah Erode di negeri Tamil Nadu, India.

Demografik 2001
---------------

Menurut bancian India pada tahun 2001, Avalpoondurai memiliki bilangan penduduk seramai 11,230. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2011
---------------

Menurut bancian India pada tahun 2001 Avalpoondurai memiliki kadar pendidikan (kebolehan membaca) 63%, melebihi kadar purata kebangsaan 59.5%; dengan 60% lelaki dan 40% wanita mampu membaca. 8% dari populasi berusia di bawah 6 tahun. (2001)

Kuil
----

Di sini terletaknya Kuil Sri Angala Amman, Kuil Sri Alamelumangai Lakshmi samedha Dhamodhara Perumal, Kuil Sri Bagampriyal samedha Pushpavaneswarar, Kuil Sri Mahamariamman, Kuil Parsnath Jain, Kuil Sri Kamatchi Amman, Kuil Sri karikaliamman.

Kuil Sri Angala Amman merupakan dewa keluarga bagi Kongu Vellala Gounders - pelajar Kadai Kulam tersebar diseluruh wilayah Kongu Nadu.

Rujukan
-------

1. ↑  Bancian India 2001 (sumber Wikipedia Inggeris) ^ Bancian India 2001: Data dari Bancian 2001, termasuk kampong, pecan, dan bandar (Provisional). Jawatan kuasa Bancian India. Diarkib dari asal 16-06-2004. / "Census of India 2001: Data from the 2001 Census, including cities, villages and towns (Provisional)". Census Commission of India. Archived from the original on 2004-06-16.. Dicapai 2008-11-01.

Pautan luar
-----------

* National Portal of India
**Kailan** (Jawi: ‏کايلن‎code: ms is deprecated ‎; juga ditulis sebagai **gai-lan**) adalah sayuran daun memaparkan daun tebal, rata, berkilat biru-hijau dengan batang tebal dan sebilangan kecil kepala bunga kecil serupa brokoli. Brokoli dan kailan tergolong dalam spesies yang sama *Brassica oleracea*, tetapi kailan adalah dalam kumpulan *alboglabra* [Latin: "*albus+glabrus*" - putih dan tidak berbulu]. Rasanya adalah sangat serupa dengan brokoli, tetapi sedikit lebih pahit dan lebih nyata.

Brokolini adalah kacukan antara brokoli dan kailan, yang dihasilkan oleh Mann Packing Company, Inc.

Kegunaan
--------

Saayur ini dimakan secara meluas dalam masakan China dan kini terbiasa dalam juadah umum masakan Malaysia, Persiapan biasa termasuk kailan goreng dengan halia dan bawang putih atau ikan masin, dan direbus atau dikukus dan dihidangkan dengan sos tiram. Ia juga adalah perkara biasa dalam masakan Vietnam, Myanmar dan masakan Thai.

Penanaman
---------

Sayur ini boleh disemai pada akhir musim panas untuk penuaian awal musim sejuk. Anak benih ditanam pada musim luruh akan bertahan sepanjang musim sejuk.

Galeri
------

* Kai-lanKai-lan
* Anak kailan dihidangkan ala KantonisAnak kailan dihidangkan ala Kantonis
* Phak khana mu krop: Brokoli Cina goreng gaya Thai dengan daging babi rangupPhak khana mu krop: Brokoli Cina goreng gaya Thai dengan daging babi rangup

Lihat juga
----------

* Choy sum
* Bok choy
* Kale
* Rapeseed
* Rapini

Rujukan
-------

* "Chinese Kale (Gai Lan, Chinese Broccoli)". Evergreen Seeds. Dicapai pada 6 February 2013.

|  |  |
| --- | --- |
|  | Wikimedia Commons mempunyai media berkaitan ***Kailan*** |



|  |  |
| --- | --- |
|  | **Wikispesies** mempunyai maklumat berkaitan dengan ***Kailan*** |
**Kabupaten Wakatobi** ialah sebuah kabupaten yang terletak di wilayah Sulawesi Tenggara, Indonesia. Ibu kota kabupaten ini terletak di Wangi-Wangi, dibentuk berdasarkan UU Nombor 29 Tahun 2003 pada 18 Disember 2003. Keluasan wilayah 823 km² dan pada tahun 2017 berpenduduk 95,386 orang, terdiri dari lelaki 45,775 orang dan perempuan 49,611 orang.

Keadaan wilayah
---------------

### Letak geografi

Kabupaten Wakatobi terletak di kepulauan jazirah Tenggara Pulau Sulawesi. Bila ditinjau dari peta Provinsi Sulawesi Tenggara secara geografi terletak di bahagian selatan garis khatulistiwa, memanjang dari utara ke selatan di antara 5.00 º - 6.25 º LS (sepanjang ± 160 km) dan membentang dari barat ke timur di antara 123.34 º - 124.64 º BT (sepanjang ± 120 km).

### Luas wilayah

Luas wilayah daratan ± 823 km² dan wilayah perairan laut diperkirakan seluas ± 18,377.31 km², berbatasan dengan:

* Sebelah utara : Kabupaten Buton dan Kabupaten Buton Utara
* Sebelah timur : Laut Banda
* Sebelah selatan : Laut Flores
* Sebelah barat : Kabupaten Buton

### Iklim

Keadaan musim pada umumnya sama seperti daerah–daerah lain di Indonesia di mana mempunyai 2 musim yakni musim hujan dan musim kemarau.
Wilayah daratan Kabupaten Wakatobi mempunyai ketinggian umumnya dibawah 1,000 m dari permukaan laut dan berada disekitar daerah khatulistiwa, sehingga daerah ini beriklim tropika.

Pemerintahan
------------

Kabupaten Wakatobi saat ini dipimpin oleh Bupati Arhawi

### Wilayah pentadbiran

Wilayah pentadbiran untuk keadaan tahun 2003 terdiri dari 5 Kecamatan iaitu:

1. Kecamatan Binongko
2. Kecamatan Kaledupa
3. Kecamatan Tomia
4. Kecamatan Wangi-Wangi
5. Kecamatan Wangi-Wangi Selatan
6. Liya Togo, Kecamatan Liya
7. Togo, Kecamatan Tomia Utara
8. Timu, Wakatobi,Kecamatan Timu

### Pemerintahan desa

Kabupaten Wakatobi terdiri dari 61 Desa/Kelurahan iaitu 45 Desa dan 16 Kelurahan.
Dari 61 Desa/Kelurahan pada tahun 2003 tersebut, 10 desa telah mencapai desa Swasembada atau 15.63 %, 16 Desa Swakarya atau 25.00 % dan 38 desa Swadaya atau 59.38 %.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan: ***Kabupaten Wakatobi***. |

* Tapak web rasmi Pemerintah Kabupaten Wakatobi[*pautan mati kekal*]
* Tapak web rasmi Pemerintah Provinsi Sulawesi Tenggara Diarkibkan 2006-02-03 di Wayback Machine

| * l
* b
* s
Kabupaten Wakatobi, Sulawesi Tenggara |
| --- |
| Kecamatan | 
Binongko •
Kaledupa •
Tomia •
Wangi-Wangi •
Wangi-Wangi Selatan
 | Lambang Kabupaten Wakatobi |

| * l
* b
* s
Sulawesi Tenggara |
| --- |
| Ibu kota: Kendari |
| Kabupaten | 
Bombana •
Buton •
Buton Utara •
Kolaka •
Kolaka Utara •
Kolaka Timur •
Konawe •
Konawe Utara •
Konawe Selatan •
Muna •
Wakatobi
 | Lambang Provinsi Sulawesi Tenggara |
| Kota | 
Bau-Bau •
**Kendari**
 |
**Balai Polis Batu Pahat** terletak di tengah bandar Batu Pahat, Johor.

Serangan Kumpulan Imam Mahdi
----------------------------

Buku 'Sejarah Bergambar Institusi Polis di Malaysia'
Balai polis ini terkenal pada jam 9.30 pagi, 16 Oktober 1980 kerana menjadi lokasi serangan pengikut ajaran sesat yang dipimpin oleh Mohd Nasir Ismail. Seramai 15 orang menyerang angggota polis di dalam balai. Mereka menaiki sebuah teksi Mercedes Benz (JAH1753) yang disewa. Sebuah lagi kereta Mazda 808 (JW584) berhenti di pintu belakang balai polis.

Mereka mengamuk , melibas pegawai polis dengan pedang bertulis kalimah syahadah. 3 Sarjan, 2 Koperal, 6 Konstabel, 2 Konstabel wanita, 6 kakitangan awam, seorang budak pejabat dan 2 orang awam cedera. 6 orang pengikut ajaran sesat itu berjaya ditembak mati.23 orang termasuk 14 anggota polis cedera dan parah. Seorang wanita sarat mengandung, enam kakitangan awam balai polis itu, seorang budak pejabat dan dua orang awam yang sedang membuat laporan turut ditetak. Seorang anggota polis ditetak dengan pedang di bahagian kepala, lengan dan jari.

Seterusnya menyerang Pejabat Kadi Daerah Batu Pahat dan Mahkamah Rendah .Mujurlah tuan kadi tiada di pejabat. Seterusnya mereka bersembunyi di sebuah rumah di Parit Jorak Darat, 10 km dari Batu Pahat.

Polis menyerbu rumah tersebut. Polis menjumpai sejadah, bendera putih mengandungi ayat dua kalimah syahadah dan perkataan Muhammad, Mahadi dan Isa dalam huruf jawi berwarna hijau dan putih. 4 lagi berjaya ditembak, 4 cedera dan 2 dapat melarikan diri.

Rujukan
-------

1. ↑  "Kisah Lama :Balai Polis Batu Pahat sasaran amuk 15 lelaki >16 Oktober 1980". Diarkibkan daripada yang asal pada 2018-09-06. Dicapai pada 2021-08-16.
Balai Seni Negeri Kedah
**Balai Seni Negeri Kedah** terletak di tengah-tengah Medan Budaya, Alor Setar, Kedah, Malaysia. Senibina bangunan Balai Seni negeri Kedah ini banyak dipengaruhi oleh senibina Roman sama dengan bangunan yang terdapat di "Temple of Fortune Rivals".

Balai Seni negeri Kedah dibina pada tahun 1912 dan telah digunakan sebagai Mahkamah Tinggi sebelum ditukar menjadi pejabat kepada beberapa jabatan kerajaan negeri. Pada 25 Julai 1983, bangunan ini telah diisytiharkan sebagai Balai Seni Negeri Kedah Darul Aman oleh Duli Yang Maha Mulia Tuanku Haji Abdul Halim Mu’adzam Shah ibni Almarhum Sultan Badlishah.

Pada tahun 1983, bangunan ini telah dirasmikan sebagai Balai Seni. Bangunan ini merupakan bangunan Pejabat Kerajaan moden yang terawal dibina di Bandar Alor Star. Ketua pembinaannya ialah Muhammad bin Lebai Tambi, arkitek dari Jabatan Kerja Raya Negeri Kedah. Pembinaannya bermula pada 21 Januari 1893 (4 Rejab 1310). Setelah siap pada tahun 1893, beliau dipertanggungjawabkan membaik-pulih bangunan Balai Besar.

Bangunan moden yang bercirikan senibina timur dan barat ini pada mulanya dijadikan Mahkamah Besar dan telah dirasmikan oleh Sultan Abdul Hamid Shah. Sewaktu upacara perkahwinan lima orang putera-puteri baginda berlangsung selama tiga bulan (Jun hingga September 1904), bangunan ini ditutup untuk dijadikan Dewan Jamuan Khas untuk VIP.

Pada tahun 1912, beberapa jabatan telah ditempatkan di sini seperti Pejabat Tuanku Sultan, Pejabat Perbendaharaan dan Audit serta Penasihat British. Menjelang tahun 1914, kebanyakan jabatan itu berpindah ke Bangunan Wan Muhammad Saman. Bangunan ini diduduki pula oleh Jabatan Kerja Raya, Jabatan Parit dan Tali Air (Saliran). Sempena perayaan menyambut Jubli Perak pemerintahan KDYMM Tuanku Sultan Haji Abdul Halim Mu'adzam Shah (1958-1983), bangunan ini dijadikan Balai Seni Negeri yang dirasmikan oleh baginda pada 25 Julai 1983

Kini, Balai Seni negeri Kedah merupakan nadi kepada semua aktiviti-aktiviti kebudayaan dan seni dalam Negeri dan ia diurus oleh Lembaga Muzium Negeri.

|  |  |
| --- | --- |
|  | Wikimedia Commons mempunyai media berkaitan ***Balai Seni Negeri Kedah*** |
**Prof Dato' Wira Dr. Haji Jamil bin Haji Osman** (lahir 5 Mac 1950) adalah Rektor dan CEO Kolej Universiti Insaniah, Kedah. Sebelum Insaniah beliau bekerja sebagai Timbalan Rektor di Universiti Islam Antarabangsa Malaysia (UIA).

Latar belakang
--------------

Dilahirkan pada 5hb. March 1950 di Kepala Batas, Kedah Darul Aman.

Pendidikan
----------

Mendapat pendidikan awal di Sekolah Kebangsaan Kepala Batas, Kedah selama lima tahun dan selama satu tahun di Sekolah Kebangsaan Padang Garong, Kota Baharu, Kelantan.

Pada tahun 1962, telah terpilih sebagai salah seorang pelajar terbaik seluruh negeri Kelantan dan ditawarkan untuk melanjutkan pelajaran ke sekolah berasrama penuh iaitu Sekolah Dato’ Abdul Razak (SDAR), Seremban, Negeri Sembilan. Menuntut di sekolah tersebut selama enam tahun.

Pada tahun 1969, berjaya memasuki Institut Teknologi MARA (ITM) untuk mengikuti kursus Statistik selama empat tahun dan kemudian dihantar atas biasiswa MARDI untuk meneruskan pelajaran di bidang yang sama ke England selama dua tahun.

Sekembalinya dari England ditugaskan sebagai Pegawai Penyelidik di MARDI, Serdang selama satu tahun, kemudian ditugaskan pula sebagai Pensyarah ITM selama tujuh tahun. Dalam tempoh tersebut, ITM telah menawarkan biasiswa untuk melanjutkan pelajaran ke peringkat Sarjana dalam bidang ‘Applied Statistics’ di Western Michigan University, USA dari tahun 1979 hingga 1981.

Perkhidmatan
------------

Pada tahun 1983, apabila Universiti Islam Antarabangsa Malaysia (UIAM) ditubuhkan, telah ditawarkan sebagai tenaga pengajar di UIAM. Sebagai salah seorang pengasas Kulliyyah Ekonomi UIAM, telah dilantik sebagai Timbalan Dekan Kulliyyah Ekonomi UIAM yang pertama pada tahun 1983 hingga 1985.

Sekali lagi pada tahun 1985 hingga 1988 telah ditawarkan biasiswa untuk melanjutkan pelajaran ke peringkat Doktor Falsafah (Ph.D) dalam bidang Ekonomi Pengurusan di Rensselaer Polytechnic Institute (RPI), New York.

Sekembalinya dari Amerika Syarikat telah dilantik sebagai Ketua Jabatan Ekonomi yang pertama. Kemudian sebagai Timbalan Dekan Kulliyyah Ekonomi (Akademik). Pada tahun 1983, telah dilantik sebagai Dekan Bahagian Kemasukan dan Rekod pertama selama 10 tahun. Seterusnya dilantik sebagai Timbalan Rektor UIAM (Akademik) dari tahun 1999 hingga 2003 untuk menggantikan Allahyarham Tan Sri Prof. Ahmad Ibrahim. Pada Julai tahun 2006, sekali lagi ditugaskan untuk mengambil alih jawatan Dekan Kulliyyah Ekonomi dan Pengurusan, UIAM dalam membantu Kulliyyah tersebut untuk menjadi salah sebuah Kulliyyah yang cemerlang di dunia.

Anugerah diterima
-----------------

* D.G.M.K (Kedah) 2011
* D.P.M.K (Kedah) 2005
* D.I.M.P (Pahang) 1998

Lihat juga
----------

*

Pautan luar
-----------

* Laman web rasmi Kolej Universiti Insaniah

Rujukan
-------

1. ↑  Award recipients list
**Jamie McShane** merupakan seorang pelakon Amerika Syarikat yang terkenal dengan peranannya dalam *Sons of Anarchy*, *Southland*, dan *Bloodline*, dan sebagai Ejen Jackson dalam filem Marvel Cinematic Universe (MCU) *Thor* (2011) dan *The Avengers* (2012). Pada tahun 2021, beliau muncul dalam siri televisyen jenayah *CSI: Vegas*. Pada Mei 2022, beliau berlakon sebagai Det. Lankford dalam siri Netflix, The Lincoln Lawyer .

Kehidupan awal
--------------

Jamie McShane dilahirkan dan dibesarkan di New Jersey Utara bersama empat adik-beradiknya. McShane mendapat BA dalam bahasa Inggeris di Universiti Richmond pada tahun 1988.

Kerjaya
-------

McShane telah mempunyai kerjaya yang panjang dengan banyak peranan waktak jemputan dan pembantu dalam siri televisyen seperti *24*,  *House*,  *Stalker*,  *Fear the Walking Dead*,  dan *The Fosters*.  Peranan beliau yang paling ketara ialah Cameron Hayes dalam *Sons of Anarchy*,  Sarjan Terry Hill di *Southland*,  dan Eric O'Bannon dalam *Bloodline*.  McShane juga akan mempunyai peranan berulang dalam *CSI: Vegas*. 

Karya filem McShane termasuk *Gone Girl*  dan *Argo*. 

Pada Oktober 2016, McShane telah diberi anugerah Maltese Falcon untuk wataknya sebagai Eric O'Bannon dalam siri TV *Bloodline*. Anugerah itu diberikan oleh Festival Filem Humphrey Bogart di Key Largo dan disampaikan oleh anak lelaki Humphrey Bogart, Stephen.

Rujukan
-------

1. 1 2  Rapp, Ilana (25 March 2015). "Bloodline Actor Jamie McShane Tells Us the Honest Truth". *HuffPost*. Dicapai pada 12 October 2016.
2. ↑  "Jamie McShane Talks Netflix's New Original Series 'Bloodline" And Playing Dark Characters". *galomagazine.com*. Dicapai pada 12 October 2016.
3. ↑  "'Fear the Walking Dead' showrunner Dave Erickson breaks down the 'Not Fade Away' episode". *Entertainment Weekly*. Dicapai pada 12 October 2016.
4. ↑  Mitovich, Matt Webb (17 January 2014). "The Fosters Casts Southland Alum as Callie and Jude's Father -- Are Adoption Woes Ahead?". *TVLine*. Dicapai pada 12 October 2016.
5. 1 2  "Previewing Netflix's BLOODLINE with Jamie McShane". *My Take on TV*. 9 March 2015. Dicapai pada 12 October 2016.
6. ↑  "EXCLUSIVE : BLOODLINE Scoop: Interview with Jamie McShane". *seat42f.com*. Dicapai pada 12 October 2016.
7. ↑  "'CSI: Vegas' Jamie McShane To Recur In CBS Sequel, Paul Guilfoyle To Reprise Jim Brass Role". Deadline Hollywood. Dicapai pada May 19, 2021.
8. 1 2  "Recent blog posts". *filmagon.com*. Dicapai pada 12 October 2016.

Pautan luar
-----------

* Jamie McShane di Pangkalan Data Filem Internet (IMDb)
**Macromedia, Inc.** ialah syarikat perisian grafik, multimedia, dan web pembangunan Amerika Syarikat (1992-2005) yang beribu pejabat di San Francisco, California yang menghasilkan produk seperti Flash dan Dreamweaver. Ia dibeli oleh Adobe Systems pesaingnya pada 3 Disember 2005.

Sejarah
-------

Macromedia berasal dari penggabungan Authorware Inc. pada tahun 1992 (pembuat Authorware) dan MacroMind-Paracomp (pembuat Macromind Director). 

Pengarah, alat pengarang multimedia interaktif yang digunakan untuk membuat persembahan, animasi, CD-ROM, dan kios maklumat, berkhidmat sebagai produk utama Macromedia sehingga pertengahan tahun 1990-an. Authorware adalah produk utama Macromedia dalam pasaran pembelajaran interaktif. Ketika Internet berpindah dari medium penyelidikan universiti ke rangkaian komersial, Macromedia mula bekerja ke web-membolehkan alat sedia ada dan mengembangkan produk baru seperti Dreamweaver. Macromedia mencipta Shockwave, plugin penampil Pengarah untuk pelayar web. Main balik multimedia pertama dalam penyemak imbas Netscape adalah plug-in Pengarah. Macromedia berlesen Bahasa Pemrograman Java Sun pada Oktober 1995. Pada tahun 2002, Macromedia menghasilkan lebih daripada 20 produk dan mempunyai 30 pejabat di 13 negara yang berlainan.

Rujukan
-------

1. ↑  "Adobe to acquire Macromedia". Diarkibkan daripada yang asal pada April 20, 2005. Dicapai pada April 18, 2005. Unknown parameter `|deadurl=` ignored (bantuan)
2. ↑  "Macromedia Company History". Dicapai pada February 17, 2011.

Pautan luar
-----------

* Adobe - Stories
* Adobe Feeds Weblogs
|  |  |
| --- | --- |
|  | **Wikispesies** mempunyai maklumat berkaitan dengan ***Jamides celeno*** |

***Jamides celeno***, atau **Common Caerulean**, adalah kupu-kupu yang termasuk dalam kelompok keluarga Lycaenidae dan sub-keluarga Lycaeninae. Ia mempunyai lebar sayap sekitar 28–32 mm.

Gambaran
--------

Sebagaimana kupu-kupu tropika, spesies ini menunjukkan polyphenism bermusim, dengan rupa yang berbeza antara dewasa menurut musim.

Habitat
-------

Ia biasa didapati terbang antara pokok renek dan rumput di taman sekitar tepi hutan atau perlindungan semulajadi.

Habits
------

Common Caerulean memiliki penerbangan perlahan tetapi resah, dan biasanya terbang berhampiran, atau pada jarak beberapa kaki dari tanah. Ia biasanya terbang sekitar pokok renek dan rumput, kadang-kala berhenti untuk hinggap pada daun atau ranting, atau menghisap madu bunga pokok renek atau rumput.

Tumbuhan hos
------------

* Combretum sundaicum
* Pueraria phaseoloides

Rujukan
-------

1. 1 2 3 4  Khew Sin Khoon. *A field guide to the Butterflies of Singapore*. m/s. 179.
2. ↑  A. Steven Corbet & H.M. Pendlebury. *The Butterflies of the Malay Peninsula (4th edition)*. m/s. 251.

Pautan luar
-----------

* Asahi Correctly determined photos of *J. celeno* from the Philippines

|  |  |
| --- | --- |
| Ikon tunas | Rencana kupu-kupu ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Maruah** ialah istilah yang digunakan dalam perbincangan kesusilaan, etika, dan politik bagi menunjukkan bahawa sesuatu orang mempunyai hak sejadi terhadap rasa hormat dan layanan beretika. Ia merupakan lanjutan daripada konsep Zaman Kesedaran tentang hak sedia ada dan tak terpisah. Maruah umumnya bersifat tegahan dan peringatan: misalnya dalam politik, ia biasanya digunakan untuk mengkritik layanan kelompok yang tertindas dan kumpulan rentan tetapi pengertiannya juga diperluas untuk merangkumi budaya dan subbudaya, agama, idaman, haiwan yang digunakan untuk makanan dan penyelidikan, serta juga tumbuhan.

Dalam penggunaan sehari-hari, "maruah" merujuk rasa hormat dan status, dan seringnya digunakan untuk membayangkan bahawa seseorang tidak diberikan rasa hormat yang wajar, atau juga sewaktu seseorang gagal memperlakukan diri dengan hormat kendiri yang wajar. Terdapat juga sejarah panjang penggunaan falsafah khas tentang istilah ini. Bagaimanapun, istilah "maruah" jarang ditakrifkan dengan terus-terang dalam perbincangan politik, undang-undang, dan saintifik. Pengisytiharan antarabangsa sampai sekarang membiarkan istilah "maruah" tidak tertakrif, dengan pengulas saintifik, seperti pembantah penyelidikan genetik dan algeni, menyebut maruah sebagai alasan tetapi kabur terhadap pengertiannya.

Rujukan
-------

1. ↑  "Peruntukan berkenaan dengan maruah manusia masih belum ditafsirkan dengan berwibawa atau digunakan oleh mana-mana institusi antarabangsa yang cekap dan bebas." Bartha Maria Knoppers, *Human Dignity and Genetic Heritage: Study Paper* (Law Reform Commission of Canada, 1991), nota di 23: Tidak terdapat sebarang perisytiharan antarabangsa yang menjadikan maruah sebagai sifat yang jarang, sebagaimana dituntut oleh sesetengah pengulas.
2. ↑  Myres S. McDougal, Harold D. Lasswell, dan Lung-chu Chen, *Human Rights and World Public Order: The Basic Policies of an International Law of Human Dignity* (New Haven: Yale UP, 1980), nota di 376.
**Maruchan** (マルちゃん, *Maru-chan*) ialah jenama Jepun mi ramen segera dan produk berkaitan yang dihasilkan oleh Toyo Suisan Kaisha, Ltd dari Tokyo, Jepun. Jenama Maruchan digunakan untuk produk mi di Jepun, dan sebagai nama operasi untuk bahagian Toyo Suisan di Amerika Syarikat, **Maruchan Inc.** Pada tahun 1972, Toyo Suisan memasuki pasaran Amerika dengan Maruchan USA, dan pada tahun 1977, mendirikan sebuah kilang di Irvine, California. Maruchan mempunyai tumbuhan lain di Richmond, Virginia, dan satu di Bexar County, Texas. Maruchan mengeluarkan lebih daripada 3.6 bilion pakej sup mi ramen setahun.

Sejarah
-------

Toyo Suisan Kaisha, Ltd dari Tokyo, Jepun, yang diasaskan pada 28 Mac 1953, adalah syarikat makanan pembungkusan pengguna di Jepun. Usaha Toyo Suisan untuk menjadi sebuah syarikat makanan antarabangsa membawa mereka ke Amerika Syarikat, di mana, pada tahun 1972, mereka menubuhkan Maruchan USA. Pada mulanya, Maruchan USA hanya sebuah syarikat pemasaran, mengimpor dan mengedarkan ramen dari Jepang. Setelah beroperasi selama lima tahun sebagai pengedar produk-produk yang diimport, Maruchan membina kemudahan pembuatan sendiri di Irvine, California. Pada masa itu (1977) mula menghasilkan ramen Maruchan di kilang Irvine. Sejak tahun 1977 Maruchan berkembang dengan pesat dan telah menjadi pemimpin industri di Amerika Utara, bersama-sama jenama mi segera lain seperti Top Ramen dan Sapporo Ichiban.

Produk
------

* Instant Ramen
* Udon
* Soba
* Chilled Food
* Instant Lunch
* Yakisoba

Perisa termasuk:

* Teriyaki Chicken
* Chicken
* Chicken Mushroom
* Creamy Chicken
* Roast Chicken
* Picante Chicken
* Beef
* Sriracha Chicken
* Picante Beef
* Roast Beef
* Teriyaki Beef
* Shrimp
* Hot & Spicy Flavor with Shrimp
* Lime Shrimp
* Lime Chili Shrimp
* Chili
* Chicken Tortilla
* Pork
* Oriental
* 35% Less Sodium Chicken
* 35% Less Sodium Beef
* 30% Less Sodium Chili
* Green Raccoon Dog (緑のたぬき) soba
* Red Fox (赤いきつね) udon

Rujukan
-------

1. ↑  "San Antonio jumps into ramen noodle market". Diarkibkan daripada yang asal pada 2017-10-17. Dicapai pada 2019-02-11.
2. ↑  "About Maruchan". Diarkibkan daripada yang asal pada 2015-03-08. Dicapai pada 2019-02-11.

Pautan luar
-----------

* Laman web rasmi
**Badan pentadbir sukan** ialah satu organisasi sukan yang mempunyai satu fungsi peraturan atau penetapan. Badan pentadbir sukan datang di dalam pelbagai bentuk dan mempunyai satu fungsi kepelbagaian peraturan. Satu contoh seperti ini termasuklah tindakan disiplin bagi perlanggaran undang-undang dan memutuskan mengenai perubahan peraturan di dalam sukan yang mereka tadbirkan. Badan pentadbir mempunyai beberapa ruang lingkup berbeza. Mereka mungkin merangkumi satu julat sukan pada peringkat antarabangsa, seperti Jawatankuasa Olimpik Antarabangsa atau satu jenis sukan pada peringkat antarabangsa, seperti Liga Futbal Ragbi. Badan-badan kebangsaan mungkin atau tidak mungkin berkait dengan badan-badan antarabangsa untuk jenis sukan yang sama. Persekutuan-persekutuan antarabangsa yang pertama telah dibentuk pada akhir abad ke-19.

Jenis-jenis badan pentadbir sukan
---------------------------------

Terdapat banyak jenis badan induk sukan. Ini adalah kerana sukan-sukan mempunyai pelbagai peringkat permainan, maka mereka boleh mencuba untuk mengurus permainan berdasarkan kebolehan dan umur. Pelbagai jenis badan pentadbir sukan yang ditunjukkan di bawah.

Lihat juga
----------

* Senarai persekutuan sukan antarabangsa
* Senarai persatuan sukan Malaysia

Rujukan
-------
**Badan Ketelusan Antarabangsa** (bahasa Inggeris: *Transparency International*, **TI**), merupakan sebuah pertubuhan bukan kerajaan antarabangsa yang berjuang membanteras gejala rasuah atau korupsi. Setiap tahun, TI menerbitkan Indeks Tanggapan Korupsi (CPI), yang merupakan rujukan tahap gejala rasuah di negara masing-masing yang paling lazim digunakan di dunia.

Transparency International Malaysia
-----------------------------------

Rencana utama: Transparency International Malaysia
Pada 16 Januari 2009, Presiden Transparency International Malaysia, Tan Sri Ramon Navaratnam melancarkan Projek Crinis Malaysia dengan tujuan menyelesaikan kebimbangan rakyat Malaysia mengenai fenomena politik wang, penyalahgunaan dana semasa pemilihan parti dan pilihan raya umum. Ini termasuklah penyelidikan terhadap kewangan parti-parti politik, mencadangkan pembaharuan berdasarkan diagnosis pengagihan dana dalam semua kempen pilihan raya serta membuat perbandingan berhubung amalan di antara negara-negara. Kerjasama amat diperlukan daripada parti-parti politik, pihak berkuasa pilihan raya, penyumbang korporat, pengundi dan pemegang amanah utama di dalam negara dan antarabangsa. Mana-mana yang enggan memberi kerjasama, janganlah mengundi mereka. Antara anggotanya ialah Tan Sri Megat Najmuddin Megat Khas.

Rujukan
-------

1. ↑
2. ↑  e.V. Transparency International. "Our impact - Transparency International". *www.transparency.org* (dalam bahasa Inggeris).
3. ↑  Chaikin, David (June 2009). *Corruption and money laundering: a symbiotic relationship*. Palgrave Macmillan. m/s. 12–13. ISBN 978-0-230-61360-7.
4. ↑  TI Akan Selidik Kewangan Parti-parti Politik

Pautan luar
-----------

* Transparency International
**Masjid As-Sabaq** (Arab: المسجد سبأcode: ar is deprecated ) ialah sebuha masjid di madianah. Masjid ini telah dibangunkan pada abad ke-9 Hijrah, di sebuah tempat yang digunakan untuk tujuan perlumbaan kuda ketika era pemerintahan Rasulullah SAW (Nabi Muhammad). Namun demikian, tujuan perlumbaan pacuan kuda yang diadakan bukanlah untuk tujuan perjudian seperti yang dijalankan pada zaman jahiliah sebelumnya tetapi tujuan pembinaan lapangan dan aktiviti perlumbaan kuda adalah untuk digunakan sebagai pusat persiapan dan latihan bagi para mujahidin yang akan menunggang kuda ketika sesi berjihad dan sewaktu berperang dengan golongan kafir musyrikin. Tsaniyyat Al-Wada Al-Syamiyyah yang berdampingan dengan masjid ini adalah di antara tahap pacuan kuda. Tahap pertama adalah jarak pendek, dari Tsaniyyah sehingga tempat Bani Zuraiq. Sedangkan tahap kedua adalah jarak jauh iaitu dari Tsaniyyah sehingga Al-Hufya.

Masjid As-Sabaq ini terletak di sebelah barat laut Masjid Nabawi lebih kurang 520 m jaraknya. Raja Faisal ibn Abd Aziz adalah pemerintah yang memperbaharui bangunan masjid ini. Ketika zaman pemerintahan Raja Fahd pula, baginda telah melakukan lawatan ke kota Madinah sekaligus mengarahkan renovasi ulangan perlu dilakukan ke atas binaan Masjid As-Sabaq.

Rujukan
-------

* Buku Sejarah Madinah Munawwarah Bergambar Karya Dr. Muhammad Ilyas Abdul Ghani. Edisi Pertama 1426 Hijrah bersamaan 2005 Masihi. m/s 81. ISBN 9960-49-447-0

Lihat juga
----------

* Masjid Nabawi
**Bisnis Indonesia** merupakan surat khabar harian niaga dan ekonomi berbahasa Indonesia yang diterbitkan di Jakarta, Indonesia, sejak 14 Disember 1985. Bisnis Indonesia diterbitkan oleh PT Jurnalindo Aksara Grafika (PT JAG) yang merupakan usahasama empat pengusaha iaitu Sukamdani Sahid Gitosardjono (Grup Sahid), Ciputra (Grup Ciputra), Anthony Salim (Grup Salim), dan Eric Samola. Pemimpin Redaksi ketika ini ialah Ahmad Djauhar.

Pada awalnya, akhbar ini beribupejabat di bekas bengkel mesin jahit Singer di Jalan Kramat V/8, Jakarta Pusat. Akhbar yang memberi fokus kepada berita niaga, ekonomi dan umum ini memuncak hasil peningkatan Bursa Efek Jakarta pada tahun 1987 dan maraknya industri perbankan sebagai hasil penerapan dasar Paket Oktober (Pakto) 1988.

Pertumbuhan yang baik tersebut membuatkan akhbar ini mampu membangunkan gedungnya sendiri dan pejabatnya berpindah ke Wisma Bisnis Indonesia (WBI) di Jalan Letjen S. Parman Kav. 12A Slipi, Jakarta Barat, pada akhir 1990. Namun pada 2005, akhbar ini kembali berpindah ke wilayah Segitiga Emas Sudirman.

Mulai 1 Januari 2005 kegiatan operasi Bisnis Indonesia berpusat di Wisma Bisnis Indonesia (WBI) tingkat 5-8, Jalan KH Mas Mansyur No. 12A, Karet Tengsin, Jakarta Pusat. Ketika ini, Bisnis Indonesia memiliki pejabat cawangan di sejumlah kota di Indonesia iaitu di Medan, Pekanbaru, Batam, Bandung, Semarang, Surabaya, Denpasar, Balikpapan dan Makassar.

Bisnis Indonesia juga menjalinkan kerjasama dengan NewsNet, AsiaFactiva, Dow Jones, Reuters, dan ISI Emerging Markets, Xinhua (berita China), dan Bloomberg.

Pautan luar
-----------

* Laman rasmi
* Forum Bisnis Indonesia Diarkibkan 2008-06-15 di Wayback Machine